CELEX: 32008D0548
Language: lv
Date: 2008-06-24 00:00:00
Title: 2008/548/EK: Komisijas Lēmums ( 2008. gada 24. jūnijs ), ar ko apstiprina Somijas atbalstu sēklu un graudaugu sēklu jomā attiecībā uz 2007. un 2008. ražas gadu (izziņots ar dokumenta numuru K(2008) 2700)

4.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 176/13
            
         
      KOMISIJAS LĒMUMS
   
   (2008. gada 24. jūnijs),
   ar ko apstiprina Somijas atbalstu sēklu un graudaugu sēklu jomā attiecībā uz 2007. un 2008. ražas gadu
   (izziņots ar dokumenta numuru K(2008) 2700)
   (Autentisks ir tikai teksts somu un zviedru valodā)
   (2008/548/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2005. gada 23. novembra Regulu (EK) Nr. 1947/2005 par sēklu tirgus kopīgo organizāciju un ar ko atceļ Regulu (EEK) Nr. 2358/71 un Regulu (EEK) Nr. 1674/72 (1), un jo īpaši tās 8. panta 2. punkta pirmo daļu,
   tā kā:
   
               (1)
            
            
               Ar 2007. gada 17. decembra vēstuli Somijas valdība lūdza atļauju no 2007. līdz 2010. gadam piešķirt atbalstu lauksaimniekiem par konkrētiem tādu šķirņu sēklu un graudaugu sēklu daudzumiem, ko audzē vienīgi Somijā tās īpašo klimatisko apstākļu dēļ. Papildu informācija tika nosūtīta vēstulēs, kas datētas ar 2008. gada 16. janvāri un 20. februāri.
            
         
               (2)
            
            
               Saskaņā ar Regulas (EK) Nr. 1947/2005 8. panta 2. punkta otro daļu vēlākais līdz 2008. gada 31. decembrim Somijai ir jāiesniedz Komisijai sīki izstrādāts ziņojums par apstiprinātā atbalsta ietekmi. Lai neapsteigtu šo starpposma pārskatu, patlaban atbalstu var saņemt vienīgi par 2007. un 2008. gadā izaudzētām sēklām.
            
         
               (3)
            
            
               Somija lūdz apstiprinājumu atbalsta piešķiršanai par hektāru konkrētiem apgabaliem, kuros audzē Gramineae (zāle) un Leguminosae (pākšaugi) šķirņu sēklas, kā minēts XI pielikumā Padomes 2003. gada 29. septembra Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (2), izņemot šķirni Phleum pratense L. (timotiņš), kā arī konkrētiem apgabaliem, kuros audzē graudaugu sēklas.
            
         
               (4)
            
            
               Paredzētajam atbalstam jāatbilst Regulas (EK) Nr. 1947/2005 8. pantā noteiktajām prasībām. Tas attiecas uz tām sēklu un graudaugu sēklu šķirnēm, kuras ir piemērotas audzēšanai Somijā klimatisko apstākļu dēļ un kuras neaudzē citās dalībvalstīs. Komisijas apstiprinājums jāattiecina tikai uz Somijas sēklu šķirņu sarakstā ietvertajām šķirnēm, kuras audzē vienīgi Somijā.
            
         
               (5)
            
            
               Jāparedz, ka Somijai ir jāinformē Komisija par pasākumiem, kas veikti, lai panāktu atbilstību šajā lēmumā noteiktajiem ierobežojumiem,
            
         IR PIEŅĒMUSI ŠO LĒMUMU.
   1. pants
   Somija drīkst no 2007. gada 1. janvāra līdz 2008. gada 31. decembrim piešķirt atbalstu tās teritorijā reģistrētiem lauksaimniekiem, kuri audzē pielikumā minētās sertificētās sēklas un sertificētās graudaugu sēklas, nepārsniedzot minētajā pielikumā noteikto apjomu.
   Apstiprinājums attiecas tikai uz tām sēklu šķirnēm, kuras uzskaitītas Somijas valsts katalogā un kuras audzē vienīgi Somijā.
   2. pants
   Izmantojot atbilstošu pārbaudes sistēmu, Somija nodrošina, ka atbalstu piešķir tikai attiecībā uz minētajā pielikumā noteiktajām šķirnēm.
   3. pants
   Somija nosūta Komisijai attiecīgo sertificēto šķirņu sarakstu un visus tajā veiktos grozījumus, kā arī sniedz informāciju par sēklu un graudaugu sēklu apgabaliem un daudzumiem, kam piešķirts atbalsts.
   4. pants
   Šo lēmumu piemēro no 2007. gada 1. janvāra.
   5. pants
   Šis lēmums ir adresēts Somijas Republikai.
   
      Briselē, 2008. gada 24. jūnijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 312, 29.11.2005., 3. lpp. Regulā grozījumi izdarīti ar Regulu (EK) Nr. 1247/2007 (OV L 282, 26.10.2007., 1. lpp.).
   
      (2)  OV L 270, 21.10.2003., 1. lpp. Regulā jaunākie grozījumi izdarīti ar Regulu (EK) Nr. 479/2008 (OV L 148, 6.6.2008., 1. lpp.).
   
      PIELIKUMS
      Sēklas
      
                  Atbilstošie apgabali
               
               
                  :
               
               
                  apgabals, kurā audzē sertificētas Gramineae (zāle) un Leguminosae (pākšaugi) šķirņu sēklas, kas uzskaitītas Regulas (EK) Nr. 1782/2003 XI pielikumā, izņemot šķirni Phleum pratense L. (timotiņš).
               
            
                  Maksimālā atbalsta summa par hektāru
               
               
                  :
               
               
                  EUR 220
               
            
                  Maksimālais budžets
               
               
                  :
               
               
                  EUR 442 200
               
            Graudaugu sēklas
      
                  Atbilstošie apgabali
               
               
                  :
               
               
                  apgabals, kurā audzē sertificētas kviešu, auzu, miežu un rudzu sēklas
               
            
                  Maksimālā atbalsta summa par hektāru
               
               
                  :
               
               
                  EUR 73
               
            
                  Maksimālais budžets
               
               
                  :
               
               
                  EUR 2 190 000